10. SS-panserdivisjon «Frundsberg»

10. SS-panserdivisjon «Frundsberg» (tysk: 10. SS-Panzer-Division «Frundsberg») var en kavaleridivisjon i Waffen-SS under andre verdenskrig. Den hadde navn etter den tyske ridderen og landsknekten  Georg von Frundsberg (1473–1528).

Divisjonen besto i første rekke av tyske utskrevne mannskaper og var i kamp første gang i april 1943 på østfronten i mars 1944, og deltok blant annet i slaget ved Kamenets-Podolsk hvor de led store tap, men lyktes sammen med «søsterdivisjonen» 9. SS-panserdivisjon «Hohenstaufen» å komme de innringede tyske styrkene til Erich von Manstein til unnsetning.

Divisjonen ble deretter forflyttet til Normandie etter at de allierte hadde igangsatt Operasjon Overlord, men ankom ikke før 26. juni.

Etter tilbaketrekningen fra Frankrike ble de plassert i Arnhem sammen med divisjon «Hohenstaufen» i september 1944, for hvile og omgrupperinger, men ble her involvert i den allierte fallskjermangrepet under Operasjon Market Garden.

Mot slutten av krigen ble de sent til Østfronten hvor de kjempet mot Den røde armé, først i Pommern og deretter i Sachsen. Divisjonen led store tap da den ble omringet i Halbe under slaget om Berlin, men lyktes å bryte beleiringen og trakk seg tilbake gjennom Moritzburg i Sachsen, før den kom til områdene rundt Teplice hvor den overga seg til US Army da krigen var over.

Günter Grass

Den tyske forfatteren og Nobelprisvinneren i litteratur Günter Grass var hjelpeskytter i divisjonen da han var 17 år fra november 1944. Han ble såret i kamp 25. april 1945 og ble tatt mens han lå på sykehus.

Kommandanter 

SS-Standartenführer – Michael Lippert (januar 1943 – 15. februar 1943)
SS-Gruppenführer – Lothar Debes (15. februar 1943 – 15. november 1943)
SS-Gruppenführer – Karl Fischer von Treuenfeld (15. november 1943 – 27. april 1944)
SS-Gruppenführer – Heinz Harmel (27. april 1944 – april 1945)
SS-Obersturmbannführer – Franz Roestel (april – 8. mai 1945)

Referanser 

Waffen-SS divisjoner